**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**՛՛......՛՛ .....................2021 թ. N............**

**«ԵՐԵՎԱՆԻ ԿՈՄԻՏԱՍԻ ԱՆՎԱՆ ՊԵՏԱԿԱՆ ԿՈՆՍԵՐՎԱՏՈՐԻԱ»** **ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ «ԵՐԵՎԱՆԻ**  **ԿՈՄԻՏԱՍԻ ԱՆՎԱՆ ՊԵՏԱԿԱՆ ԿՈՆՍԵՐՎԱՏՈՐԻԱ» ՀԻՄՆԱԴՐԱՄԻ ՎԵՐԱԿԱԶՄԱՎՈՐԵԼՈՒ, ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ԵՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ**

Հիմք ընդունելով «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածի 2-րդ մասը, 24-րդ հոդվածի 1-ին մասը, «Հիմնադրամների մասին» Հայաստանի Հանրապետության օրենքի 9-րդ հոդվածը, 10-րդ հոդվածի 4-րդ մասը և Հայաստանի Հանրապետության քաղաքացիական օրենսգրքի 63-րդ, 685-րդ և 688-րդ հոդվածները` Հայաստանի Հանրապետության կառավարությունը **որոշում է.**

1. «Երևանի Կոմիտասի անվան պետական կոնսերվատորիա» պետական ոչ առևտրային կազմակերպությունը (պետական գրանցման համարը՝ -----) վերակազմավորման ձևով վերակազմակերպել «Երևանի Կոմիտասի անվան պետական կոնսերվատորիա» հիմնադրամի (այսուհետ՝ հիմնադրամ):
2. Հաստատել հիմնադրամի կանոնադրությունը` համաձայն N 1 հավելվածի:
3. Հայաստանի Հանրապետության անունից հանդես եկող պետական կառավարման մարմին սահմանել Հայաստանի Հանրապետության կրթության, գիտության, մշակույթի և սպորտի նախարարությունը:
4. Առաջարկել համալսարանի ռեկտորին` սույն որոշումն ուժի մեջ մտնելուց հետո երկամսյա ժամկետում՝ օրենքով սահմանված կարգով ապահովել հիմնադրամի պետական գրանցումը:
5. Սահմանել, որ «Երևանի Կոմիտասի անվան պետական կոնսերվատորիա» պետական ոչ առևտրային կազմակերպության գիտական խորհուրդն իր գործունեությունը կարող է շարունակել մինչև հիմնադրամի գիտական խորհրդի ձևավորումը:
6. «Երևանի Կոմիտասի անվան պետական կոնսերվատորիա» պետական ոչ առևտրային կազմակերպությանն ամրացված՝ Հայաստանի Հանրապետության սեփականությունը հանդիսացող՝ սույն որոշման N 2 հավելվածում նշված անշարժ գույքը հետ վերցնել և թողնել Պետական գույքի կառավարման կոմիտեի/այսուհետ՝ կոմիտե/ տնօրինությանը:
7. Կոմիտեի տնօրինությանը հանձնված՝ պետական սեփականություն հանդիսացող՝ սույն որոշման N 3 հավելվածում նշված գույքն անորոշ ժամկետով, անհատույց օգտագործման իրավունքով տրամադրել հիմնադրամին:

9.Կոմիտեի նախագահին՝ վեցամսյա ժամկետում, հիմք ընդունելով չափագրման արդյունքները, հիմնադրամի հետ կնքել սույն որոշման N 3 հավելվածում նշված անշարժ գույքի վերաբերյալ «Երևանի Կոմիտասի անվան պետական կոնսերվատորիա» պետական ոչ առևտրային կազմակերպության հետ կնքված անհատույց օգտագործման պայմանագրերում սույն որոշումից բխող պայմանագրերի փոփոխման մասին համաձայնագրեր դրանցում նախատեսելով դրույթ այն մասին, որ պայմանագիրը կարող է լուծվել հիմնադրի կողմից՝ դրա մասին գրավոր ծանուցելով հիմնադրամին, պայմանագրերի և համաձայնագրերի նոտարական վավերացման և դրանցից ծագող գույքային իրավունքների պետական գրանցման ծախսերն իրականացնելով հիմնադրամի միջոցների հաշվին:

10. Հայաստանի Հանրապետության կրթության, գիտության, մշակույթի և սպորտի նախարարին ՝

* 1. սույն որոշումն ուժի մտնելուց հետո մեկամսյա ժամկետում՝

ա. ապահովել «Երևանի Կոմիտասի անվան պետական կոնսերվատորիա» պետական ոչ առևտրային կազմակերպությանը սեփականության իրավունքով և անհատույց օգտագործման իրավունքով պատկանող գույքի, ինչպես նաև պարտավորությունների կազմի ճշտման գործընթացը,

բ. հաստատել «Երևանի Կոմիտասի անվան պետական կոնսերվատորիա» պետական ոչ առևտրային կազմակերպության գույքի, այլ գույքային իրավունքների, ինչպես նաև պարտատերերին և պարտապաններին վերաբերող բոլոր (ներառյալ վիճարկվող) պարտավորությունները հիմնադրամին փոխանցման ակտը.

2) հիմնադրամի պետական գրանցումից հետո եռամսյա ժամկետում՝

ա. Հայաստանի Հանրապետության վարչապետի հաստատմանը ներկայացնել հիմնադրամի հոգաբարձուների խորհրդի կազմը,

բ. ապահովել «Երևանի Կոմիտասի անվան պետական կոնսերվատորիա» պետական ոչ առևտրային կազմակերպությանը սեփականության իրավունքով պատկանող գույքը սեփականության իրավունքով հիմնադրամին փոխանցելու հանձնման-ընդունման գործընթացը։

11. Սահմանել, որ հիմնադրամը «Երևանի Կոմիտասի անվան պետական կոնսերվատորիա» պետական ոչ առևտրային կազմակերպության իրավահաջորդն է, և նրան են անցնում վերակազմակերպված իրավաբանական անձի իրավունքներն ու պարտականությունները՝ փոխանցման ակտին համապատասխան:

12. Դադարեցնել «Երևանի Կոմիտասի անվան պետական կոնսերվատորիա» պետական ոչ առևտրային կազմակերպության Գյումրու (պետական հաշվառման համարը՝------) մասնաճյուղի գործունեությունը:

13. Սահմանել, որ «Երևանի Կոմիտասի անվան պետական կոնսերվատորիա» պետական ոչ առևտրային կազմակերպության Գյումրու մասնաճյուղն իր գործու­նեու­թյունը կարող է շարունակել «Երևանի Կոմիտասի անվան պետական կոնսերվատորիա» հիմնադրամում, որպես կառուցվածքային ստորաբաժանումներ:

14. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՆԱԽԱԳԻԾ**

**Հավելված N 1**

**ՀՀ կառավարության 2021 թվականի**

**N - որոշման**

**ԿԱՆՈՆԱԴՐՈՒԹՅՈՒՆ**

**«ԵՐԵՎԱՆԻ ԿՈՄԻՏԱՍԻ ԱՆՎԱՆ ՊԵՏԱԿԱՆ ԿՈՆՍԵՐՎԱՏՈՐԻԱ»** **ՀԻՄՆԱԴՐԱՄԻ**

* + 1. **ԸՆԴՀԱՆՈՒՐ ԴՐՈՒՅԹՆԵՐ**

1. «Երևանի Կոմիտասի անվան պետական կոնսերվատորիա» հիմնադրամը (այսուհետ` Կոնսերվատորիա) հիմնադրի որոշմամբ հիմնադրված և անդամություն չունեցող ոչ առևտրային կազմակերպություն է:
2. Կոնսերվատորիան «Երևանի Կոմիտասի անվան պետական կոնսերվատորիա» պետական ոչ առևտրային կազմակերպության (պետական գրանցման համարը՝ -------) իրավահաջորդն է՝ փոխանցման ակտին համապատասխան, «Երևանի Կոմիտասի անվան պետական կոնսերվատորիա» պետական ոչ առևտրային կազմակերպությունը հանդիսացել է «Երևանի Կոմիտասի անվան պետական կոնսերվատորիա» պետական հիմնարկիիրավահաջորդը՝ փոխանցման ակտերի համաձայն:
3. Կոնսերվատորիան իր գործունեությունն իրականացնում է Հայաստանի Հանրապետության Սահմանադրությանը, Հայաստանի Հանրապետության քաղաքացիական օրենսգրքին, *«Հիմնադրամների մասին» օրենքին, «Բարձրագույն և հետբուհական մասնագիտական կրթության մասին» օրենքին, «Կրթության մասին» օրենքին,* Հայաստանի Հանրապետության օրենքներին, այլ իրավական ակտերին, միջազգային պայմանագրերին և սույն կանոնադրությանը համապատասխան։
4. Կոնսերվատորիայի հիմնադիրը Հայաստանի Հանրապետությունն է` ի դեմս Հայաստանի Հանրապետության կառավարության: Հայաստանի Հանրապետության անունից հանդես եկող պետական կառավարման մարմինը Հայաստանի Հանրապետության կրթության, գիտության, մշակույթի և սպորտի նախարարությունն է (այսուհետ՝լիազորված մարմին):
5. Կոնսերվատորիայի անվանումն է`
   1. hայերեն լրիվ` «Երևանի Կոմիտասի անվան պետական կոնսերվատորիա» հիմնադրամ.
   2. hայերեն կրճատ` «ԵՊԿ» հիմնադրամ.
   3. ռուսերեն լրիվ` фонд «Ереванская государственная консерватория им. Комитаса».
   4. ռուսերեն կրճատ՝фонд «ЕГК».
   5. անգլերեն լրիվ` «Yerevan State Conservatory after Komitas» Foundation.
   6. անգլերեն կրճատ` «YSC» Foundation։
6. Կոնսերվատորիայի գտնվելու վայրն է` Հայաստանի Հանրապետություն, ք.Երևան, Մարկ Գրիգորյան փողոց, հ. 2:
   * 1. **ԿՈՆՍԵՐՎԱՏՈՐԻԱՅԻ ԻՐԱՎԱԿԱՆ ԿԱՐԳԱՎԻՃԱԿԸ**
7. Կոնսերվատորիան իրավաբանական անձ է և ստեղծված է համարվում պետական գրանցման պահից և գործում է անժամկետ:
8. Կոնսերվատորիան ունի առանձնացված գույք, որը հաշվառվում է ինքնուրույն հաշվեկշռում, կարող է իր անունից ձեռք բերել և իրականացնել գույքային ու անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
9. Կոնսերվատորիան իրավունք ունի օրենքով սահմանված կարգով բացելու բանկային հաշիվներ Հայաստանի Հանրապետության և օտարերկրյա պետությունների բանկերում՝Հայաստանի Հանրապետության դրամով կամ արտարժույթով:
10. Կոնսերվատորիայի գործունեության ընթացքում ստացված ամբողջ եկամուտը և շահույթը պետք է օգտագործվեն Կոնսերվատորիայի կանոնադրական նպատակների իրականացման համար:
11. Կոնսերվատորիան իր կանոնադրությանը համապատասխան՝
    1. օգտագործում է հիմնադրի կողմից Կոնսերվատորիային տրամադրված գույքը.
    2. տնօրինում, օգտագործում և տիրապետում է սեփականության իրավունքով իրեն պատկանող գույքը:
12. Կոնսերվատորիան կարող է ունենալ իր անվանումը պարունակող, Հայաստանի Հանրապետության զինանշանի պատկերով կլոր կնիք *հայերենով, ռուսերենով և անգլերենով*,, դրոշմներ, ձևաթղթեր, ինչպես նաև անհատականացման այլ միջոցներ:
13. Կոնսերվատորիայի իրավունքները կարող են սահմանափակվել միայն օրենքով նախատեսված դեպքերում:
14. Հիմնադիրը պատասխանատվություն չի կրում Կոնսերվատորիայի պարտավորությունների համար, իսկ Կոնսերվատորիան պատասխանատվություն չի կրում իր հիմնադրի պարտավորությունների համար: Կոնսերվատորիան իր պարտավորությունների համար պատասխանատվություն է կրում իրեն պատկանող գույքով:
    * 1. **ԿՈՆՍԵՐՎԱՏՈՐԻԱՅԻ ԳՈՐԾՈՒՆԵՈՒԹՅԱՆ ՆՊԱՏԱԿԸ ԵՎ ԻՐԱՎԱՍՈՒԹՅՈՒՆԸ**
15. Կոնսերվատորիայի գործունեության նպատակն է՝
    1. երաժշտական արվեստի բարձր որակավորմամբ մասնագետների, գիտամանկավարժական կադրերի պատրաստումը, բարձրագույն կրթություն ունեցող մասնագետների վերապատրաստումը և մասնագիտական որակավորման բարձրացումը.
    2. բերաժշտական արվեստի, երաժշտագիտության, հասարակագիտական և հումանիտար գիտությունների բնագավառներում գիտական-ուսումնամեթոդական և գիտամանկավարժական հետազոտությունների իրականացումը.
    3. կրթության, ստեղծագործության և գիտության ինտեգրացման հիման վրա ուսուցման բովանդակության կատարելագործումը, մասնագիտությունների և մասնագիտացումների համակարգերի մշակումն ու արմատավորումը.
    4. գիտական մշակումների և ստեղծագործական ձեռքբերումների տարածումը:
16. Կոնսերվատորիան իր կանոնադրական նպատակներն իրականացնելու համար օրենքով սահմանված կարգով իրավունք ունի`
17. անարգել տարածել տեղեկություններ իր գործունեության մասին.
18. հիմնադրել մամուլի և զանգվածային լրատվության այլ միջոցներ.
19. ստեղծել առանձնացված ստորաբաժանումներ (մասնաճյուղեր, ներկայացուցչություններ) և հիմնարկներ.
20. ստեղծել տնտեսական ընկերություններ կամ լինել նրանց մասնակից.
21. անդամակցել միջազգային և օտարերկրյա ոչ պետական կազմակերպություններին՝ Հայաստանի Հանրապետության օրենսդրությանը և սույն կանոնադրությանը համապատասխան.
22. իրականացնել բարձրագույն, հետբուհական կրթություն, ինչպես նաև կառուցվածքային ստորաբաժանումների միջոցով հանրակրթական, միջին մասնագիտական և լրացուցիչ կրթության ծրագրեր.
23. մշակել և հաստատել բարձրագույն ու հետբուհական մասնագիտական կրթության մասնագիտությունների և կրթական ծրագրերի ուսումնական պլաններ ու առարկայական ծրագրեր, հրատարակել ուսումնական գրականություն և ուսումնամեթոդական ձեռնարկներ.
24. ինքնուրույն որոշել ուսումնական գործընթացի կազմակերպման, կրթական տեխնոլոգիաների և սովորողների ընթացիկ ատեստավորման ձևերի, կարգի ու պարբերականության ընտրության հարցերը.
25. կազմակերպել դիմորդների, այդ թվում` օտարերկրյա քաղաքացիների ընդունելությունը և ուսումնական գործընթացը ըստ կրթական ծրագրերի.
26. կազմակերպել մասնագետների որակավորման բարձրացման, վերապատրաստման և լրացուցիչ կրթության այլ ծրագրեր.
27. ինքնուրույն որոշել բոլոր տարակարգերի աշխատողների հաստիքացուցակը, իրականացնել աշխատողների ընտրություն, նշանակում, բաշխում և ատեստավորում, ներառյալ գիտամանկավարժական կազմի համալրումը, պրոֆեսորադասախոսական կազմի, գիտական և ուսումնական ստորաբաժանումների ղեկավարների պաշտոնների զբաղեցման կարգերը.
28. մշակել ընտրովի պաշտոնների ու պրոֆեսորադասախոսական կազմի ընտրության ընթացակարգերը և անցկացնել նրանց ընտրությունները.
29. սահմանել և շնորհել Կոնսերվատորիայի պատվավոր կոչումներ, մրցանակներ, անվանական կրթաթոշակներ, անվանակոչել լսարաններ, ստորաբաժանումներ, կաբինետներ.
30. իրականացնել երկկողմանի ու բազմակողմանի կապեր հանրապետության և օտարերկրյա համալսարանների, գիտական հիմնարկների, պետական մարմինների, այլ կազմակերպությունների, հաստատությունների, իրավաբանական և ֆիզիկական անձանց հետ՝ իր կողմից կնքված պայմանագրերի ու համաձայնագրերի հիման վրա, օտարերկրյա պետություններում ստեղծել ստորաբաժանումներ և այլն.
31. Կոնսերվատորիայի հիմնական և ձեռնարկատիրական գործունեության ընդլայնման նպատակով պայմանագրային կարգով ներգրավել այլ անձանց կողմից տրամադրվող միջոցներ, ընդ որում, առանց հիմնադրի որոշման ՝ պահպանելով «Գնումների մասին» օրենքի պահանջները՝ բացառելով հիմնադրի կողմից Կոնսերվատորիայի օգտագործմանը հանձնված գույքի, այդ թվում՝ շենքերի, շինությունների և հողատարածքների գրավադրումը, օտարումը կամ անհատույց օգտագործման հանձնումը.
32. պետական և տեղական ինքնակառավարման մարմիններից օրենքով սահմանված կարգով ստանալ տեղեկություններ, որոնք անհրաժեշտ են կանոնադրական նպատակներն իրականացնելու համար.
33. իրեն օգտագործման իրավունքով տրամադրված գույքը հանձնել վարձակալության` Հայաստանի Հանրապետության օրենսդրությամբ սահմանված կարգով:
34. կառավարել իր ֆինանսները, ինքնուրույն որոշել իր ֆինանսական միջոցների օգտագործման ուղղությունները՝ ներառյալ իր աշխատողների վարձատրության և նյութական խրախուսման կարգը և չափերը, սահմանել կրթաթոշակներ.
35. իրականացնել օրենքով և իր կանոնադրությամբ չարգելված այլ գործունեություն:
36. Կոնսերվատորիան պարտավոր է՝
    1. Իր գործունեությունն իրականացնել Հայաստանի Հանրապետության օրենսդրությանը, միջազգային իրավունքի նորմերին և սկզբունքներին, ինչպես նաև իր կանոնադրությանը համապատասխան.
    2. հրապարակել իր գործունեության մասին ամենամյա հաշվետվություն, օրենքով նախատեսված դեպքում նաև՝ ֆինանսական հաշվետվությունների աուդիտի եզրակացությունը.
    3. օրենքով սահմանված կարգով վարել գործավարություն և հաշվապահական հաշվառում.
    4. Հայաստանի Հանրապետության օրենսդրությամբ նախատեսված դեպքերում և կարգով տեղեկատվություն ու հաշվետվություններներ կայացնել պետական մարմիններ.
    5. Ապահովել սույն կետում նշված հաշվետվություններին ծանոթանալու մատչելիությունը.
    6. Իրականացնել օրենքով սահմանված այլ պարտականություններ:
37. Կոնսերվատորիան կարող է անձամբ զբաղվել ձեռնարկատիրական գործունեության հետևյալ տեսակներով՝
    1. հանրակրթական, նախնական, միջին, հեռավար, բարձրագույն և հետբուհական մասնագիտական, լրացուցիչ կրթության կազմակերպում.
    2. օտարերկրյա դիմորդների կրթության կազմակերպում.

3) գիտամանկավարժական և այլ ոլորտների կադրերի պատրաստում, վերապատրաստում, որակավորման բարձրացում.

4) գիտահետազոտական և գիտաարտադրական աշխատանքների իրականացում, դրանց արդյունքների իրացում.

5) խորհրդատվական, փորձագիտական ծառայությունների մատուցում.

1. հրատարակչական, տպագրական գործունեության ծավալում, դրա արդյունքների իրացում, նոտաների, գրքերի և այլ տպագրական նյութերի վաճառքի իրականացում.
2. իր կողմից հրատարակվող տպագիր և էլեկտրոնային միջոցներով գովազդի իրականացում.
3. կրթական և ցանկացած ուսումնական վճարովի դասընթացների կազմակերպում.
4. միջազգային ուսումնական և գիտատեխնիկական ծրագրերի իրականացում.
5. հանրակացարանում ուսանողների, աշխատողների և այլանձանց բնակության, կենցաղի կազմակերպում և սպասարկում.
6. մշակութային գործունեության իրականացում.
7. աշխատողների,սովորողների և այլ անձանց հանրային սննդի, հանգստի, կենցաղի կազմակերպում ու սպասարկում.
8. Ձայնագրությունների և սկավառակների թողարկում.
9. Երաժշտական գործիքների և դեկորացիաների պատրաստում.
10. իր կողմից կազմակերպվող միջոցառումներում, հրատարակվող ամսագրերում այլ անձանց գովազդի տրամադրում:
11. Կոնսերվատորիայում չեն թույլատրվում հասարակական, քաղաքական և կրոնական կազմակերպությունների, դրանց կազմակերպական կառույցների ստեղծումն ու գործունեությունը` բացառությամբ արհեստակցական, մասնագիտական, մշակութային, մարզական և շրջանավարտների կազմակերպությունների:
    * 1. **ԿՈՆՍԵՐՎԱՏՈՐԻԱՅԻ ՇԱՀԱՌՈՒՆԵՐԸ**
12. Կոնսերվատորիայի շահառուները կրթական, գիտական, մշակութային, գիտաարտադրական բնագավառներին առնչվող ֆիզիկական ու իրավաբանական անձինք են*:*

**V.** ԿՈՆՍԵՐՎԱՏՈՐԻԱՅԻ **ՄԱՐՄԻՆՆԵՐԸ**

1. Կոնսերվատորիայի կառավարումը հիմնված է իր ինքնավարության վրա` միանձնյա և կոլեգիալ կառավարման սկզբունքների զուգակցմամբ, հիմնադրի, լիազորված մարմնի, Կոնսերվատորիայիհոգաբարձուների խորհրդի, Կոնսերվատորիայիգիտական խորհրդի և ռեկտորի գործառույթների իրականացմամբ:
2. Կոնսերվատորիան իր գործունեությունն իրականացնում է իր մարմինների միջոցով:
3. Կոնսերվատորիայիկառավարման մարմիններն են`
   1. Հոգաբարձուների խորհուրդը (այսուհետ նաև՝ խորհուրդ).
   2. Կառավարիչը (այսուհետ`ռեկտոր)։
4. Կոնսերվատորիայի կառավարման բարձրագույն և հսկողություն իրականացնող մարմինը հոգաբարձուների խորհուրդն է, որի լիազորությունների ժամկետը 5 տարի է: Հոգաբարձուների խորհուրդը ձևավորվում է հիմնադրի, լիազոր մարմնի, Կոնսերվատորիայիպրոֆեսորադասախոսական կազմի և սովորողների ներկայացուցիչներից: Կոնսերվատորիայիհոգաբարձուների խորհրդի անդամների թիվը *20* է:
5. Կոնսերվատորիայի պրոֆեսորադասախոսական կազմից հոգաբարձուների խորհրդի անդամության թեկնածուներ են առաջադրում Կոնսերվատորիայիկառուցվածքային ստորաբաժանումները: Կոնսերվատորիայիկառուցվածքային ստորաբաժանումներից առաջադրված թեկնածուներն ընտրվում են Կոնսերվատորիայիգիտական խորհրդում և ներկայացվում լիազոր մարմին: Պրոֆեսորադասախոսական կազմից ընտրված հոգաբարձուների խորհրդի անդամները կազմում են խորհրդի անդամների 10 տոկոսը:
6. Կոնսերվատորիայի սովորողների ներկայացուցիչներից հոգաբարձուների խորհրդի անդամության թեկնածուներ են առաջադրում ֆակուլտետների, մասնաճյուղերի ուսանողական խորհուրդները: Ուսանողական խորհուրդների կողմից խորհրդի անդամության թեկնածու կարող է առաջադրվել բարձր առաջադիմություն ունեցող ցանկացած սովորող: Ուսանողական խորհուրդն ընտրում է ֆակուլտետներից առաջադրված ուսանողների թեկնածուներին և ներկայացնում լիազոր մարմին: Սովորողներից ընտրված հոգաբարձուների խորհրդի անդամները կազմում են խորհրդի անդամների 25 տոկոսը և խորհրդի անդամի լիազորություններն իրականացնում են Կոնսերվատորիայում րենց սովորելու ժամանակահատվածում:
7. Հիմնադրի անունից հոգաբարձուների խորհրդի անդամներ է առաջադրում Հայաստանի Հանրապետության վարչապետը, որը կազմում է խորհրդի կազմի *55* տոկոսը:
8. Լիազոր մարմնի կողմից հոգաբարձուների խորհրդի անդամներ են առաջադրվում կրթության, գիտության, մշակույթի և տնտեսության տարբեր ոլորտների ներկայացուցիչներ, որը կազմում է խորհրդի կազմի 10 տոկոսը:
9. Առաջադրված անձանց թեկնածությունների հիման վրա հոգաբարձուների խորհրդի կազմը, լիազոր մարմնի ներկայացմամբ, հաստատում է Հայաստանի Հանրապետության վարչապետը:
10. Հոգաբարձուների խորհրդի անդամ կարող են լինել 18 տարին լրացած գործունակ ֆիզիկական անձինք, ովքեր չեն կարող լինե Կոնսերվատորիայիայլ մարմնի անդամներ:
11. Հոգաբարձուների խորհրդի նախագահին ընտրում են հոգաբարձուների խորհրդի անդամները՝խորհրդի անդամների կազմից (բացի սովորողների և պրոֆեսրադասախոսական կազմի ներկայացուցիչներից), հոգաբարձուների խորհրդի անդամների ընդհանուր թվի ձայների մեծամասնությամբ։
12. Կոնսերվատորիայի հոգաբարձուների խորհրդի անդամներն իրենց պարտականությունները կատարում են առանց վարձատրության՝ հասարակական հիմունքներով: Հոգաբարձուների խորհրդի անդամների համար կարող է սահմանվել փոխհատուցում՝ նրանց այն ծախսերի համար, որոնք կապված են հոգաբարձուների խորհրդի անդամի պարտականությունների կատարման հետ: Փոխհատուցման վճարման կարգը սահմանում է հոգաբարձուների խորհուրդը:
13. Հոգաբարձուների խորհրդի անդամներն իրավունք ունեն՝
    1. ներկայացնելու առաջարկություններ հոգաբարձուների խորհրդի նիստի օրակարգի և քննարկվող հարցերի վերաբերյալ.
    2. նախապատրաստելու և հոգաբարձուների խորհրդի քննարկմանը ներկայացնելու հարցեր, առաջարկություններ, որոշումների նախագծեր.
    3. ստանալու տեղեկություններ Կոնսերվատորիայիգործունեությանը վերաբերող ցանկացած հարցի մասին.
    4. ստանալու իրենց պարտականությունների կատարմամբ պայմանավորված ծախսերի փոխհատուցում:
14. Հոգաբարձուների խորհրդի անդամները պարտավոր են՝
    1. Մասնակցել հոգաբարձուների խորհրդի նիստերին.
    2. Իրենց պարտականությունների կատարման ընթացքում գործել՝ ելնելով Կոնսերվատորիայիշահերից։
15. Հոգաբարձուների խորհրդի անդամի լիազորությունը դադարում է՝

1) հոգաբարձուների խորհրդի նախագահին տրված իր գրավոր դիմումի հիման վրա.

2) նրա կողմից իր պարտականությունները պատշաճ չկատարելու դեպքում՝ հոգաբարձուների խորհրդի մնացած անդամների ձայների առնվազն 3/4-ով.

3) լիազորությունների ժամկետի ավարտման դեպքում.

4) եթե դադարել են հոգաբարձուների խորհրդի անդամների ընդհանուր թվի կեսի կամ կեսից ավելիի լիազորությունները.

5) դատարանի` օրինական ուժի մեջ մտած վճռով անգործունակ ճանաչվելու դեպքում.

6) նրան առաջադրած անձի որոշմամբ.

7) նրա մահվան դեպքում:

1. Հոգաբարձուների խորհրդի անդամի լիազորությունը դադարելու դեպքում նրա փոխարեն նոր անդամ նշանակվում է նախկին անդամի նշանակման կարգով՝ոչ ուշ, քան հոգաբարձուների խորհրդի անդամի թափուր տեղ առաջանալու մասին ռեկտորի ծանուցումն ստանալու օրվանից հետո 30 օրվա ընթացքում: Հոգաբարձուների խորհրդի անդամի թափուր տեղ առաջանալու մասին տեղեկացված լինելու օրվանից ոչ ուշ, քան 10 օրվա ընթացքում ռեկտորը տեղեկացնում է հիմնադրին, հոգաբարձուների խորհրդի անդամներին նշանակած անձանց կամ մարմիններին, Կոնսերվատորիայիմարմիններին:
2. Հոգաբարձուների խորհուրդն իր գործունեությունն իրականացնում է նիստերի միջոցով, որոնք գումարվում են տարեկան առնվազն մեկ անգամ՝ հոգաբարձուների խորհրդի նախագահի կողմից։ Հոգաբարձուների խորհրդի նիստերը կարող են հրավիրվել նաև հոգաբարձուների խորհրդի անդամների 1/3-ի պահանջով՝ հոգաբարձուների խորհրդի նախագահին համապատասխան պահանջը ներկայացվելուց հետո 30 օրվա ընթացքում։Հոգաբարձուների խորհրդի նիստերը կարող են անցկացվել տեղեկատվական տեխնոլոգիաների և այլ հեռահաղորդակցության միջոցների կիրառմամբ, ինչպես նաև հարցման կարգով։ Հոգաբարձուների խորհրդի նիստն իրավազոր է, եթե դրան մասնակցում է խորհրդի անդամների կեսից ավելին։ Քվեարկության ժամանակ հոգաբարձուների խորհրդի յուրաքանչյուր անդամ ունի մեկ ձայնի իրավունք։ Հոգաբարձուների խորհրդի որոշումներն ընդունվում են օրենքով սահմանված կարգով։ Եթե հոգաբարձուների խորհրդի նիստում քննարկվում է խորհրդի որևէ անդամի կամ նրա հետ փոխկապակցված անձի գույքային կամ այլ շահերի վերաբերյալ հարց, ապա խորհրդի տվյալ անդամը քվեարկությանը չի մասնակցում։
3. Խորհրդի նիստերն արձանագրվում են:
4. Հոգաբարձուների խորհրդի իրավասություններն են`
   1. իր աշխատակարգի հաստատումը.
   2. Ռեկտորի ընտրության կանոնակարգի մշակումը, հաստատումը, ընտրության կազմակերպումը, ռեկտորի ընտրության և լիազորությունների վաղաժամկետ դադարեցման մասին որոշումների ընդունումը.
   3. Ռեկտորի տարեկան հաշվետվության լսումն ու գնահատումը.
   4. Կոնսերվատորիայի ռազմավարական ծրագրերի հաստատումը.
   5. Կոնսերվատորիայի կողմից իրականացվող (այդ թվում` անձամբ) ձեռնարկատիրական գործունեության տեսակների սահմանումը.
   6. Կոնսերվատորիայիկառուցվածքի հաստատումը.
   7. Կոնսերվատորիայիկառուցվածքային ստորաբաժանումների կանոնադրությունների հաստատումը.
   8. Կոնսերվատորիայի ռեկտորի առաջարկությամբ պաշտոնի է նշանակել և պաշտոնից ազատում Կոնսերվատորիայի կողմից ստեղծված տնտեսական ընկերությունների, ներկայացուցչությունների տնօրեններին.
   9. Կոնսերվատորիայի հաստիքացուցակի հաստատումը.
   10. Կոնսերվատորիայի բյուջեի և դրա փոփոխությունների, տարեկան ֆինանսական հաշվետվությունների ու Կոնսերվատորիայի գործունեության մասին տարեկան հաշվետվությունների և տարեկան հաշվեկշռի հաստատումը.
   11. տնտեսական ընկերությունների ստեղծման կամ դրանցում մասնակցության, ինչպես նաև մասնաճյուղերի, ներկայացուցչությունների և հիմնարկների ստեղծման ու դրանց կանոնադրությունների հաստատման մասին որոշման ընդունումը.
   12. Կոնսերվատորիայի գործունեության, այդ թվում՝ ֆինանսատնտեսական գործունեության վերահսկողությունը, ֆինանսական հաշվետվությունների աուդիտ իրականացնող անձի ընտրությունը.
   13. հոգաբարձուների խորհրդի նախագահի ընտրության և նրա լիազորությունների վաղաժամկետ դադարման մասին որոշումների ընդունումը.
   14. Կոնսերվատորիայի՝ սույն կանոնադրությամբ նախատեսված այլ մարմինների ձևավորումը.
   15. ռեկտորի՝ Հայաստանի Հանրապետության օրենսդրությանը հակասող հրամանների, հրահանգների և ցուցումների կասեցումը կամ դրանք ուժը կորցրած ճանաչելը.
   16. իր որոշումների կատարման ընթացքի վերահսկումը.
   17. Կոնսերվատորիայի լուծարման հարցով դատարան դիմելու մասին որոշման ընդունումը.
   18. Կոնսերվատորիայի լուծարման հանձնաժողովի (լուծարողի) նշանակումը, լուծարման կարգի ու ժամկետների սահմանումը, լուծարման միջանկյալ հաշվեկշռի և լուծարման հաշվեկշռի հաստատումը.
   19. Կոնսերվատորիայիկանոնադրության մեջ փոփոխություններ ու լրացումներ կատարելու, նոր խմբագրությամբ կանոնադրություն հաստատելու մասին որոշումների ընդունումը.
   20. Կոնսերվատորիայի գույքի տնօրինման կարգի հաստատումը.
   21. քսան միլիոն դրամի կամ դրան համարժեք արտարժույթի սահմանաչափը գերազանցող գործարքների կնքմանը համաձայնություն տալը.
   22. ռեկտորի կողմից ներկայացված ռազմավարական նշանակության ծրագրերին և պայմանագրերին համաձայնություն տալը.
   23. օրենքով, սույն կանոնադրությամբ նախատեսված, ինչպես նաև Կոնսերվատորիայիմյուս մարմիններին օրենքով չվերապահված այլ լիազորությունների իրականացումը։
5. Հոգաբարձուների խորհրդի իրավասությանը պատկանող հարցերը չեն կարող փոխանցվել այլ մարմնի։
6. Հոգաբարձուների խորհուրդն իրավունք ունի ծանոթանալու Կոնսերվատորիայի բոլոր փաստաթղթերին։
7. Հոգաբարձուների խորհրդի նախագահը՝
   1. գումարում է հոգաբարձուների խորհրդի նիստերը և նախագահում դրանք.
   2. ստորագրում է հոգաբարձուների խորհրդի որոշումները.
   3. կազմակերպում է հոգաբարձուների խորհրդի աշխատանքները, անհրաժեշտության դեպքում կարող է կազմավորել հանձնախմբեր և նշանակել դրանց նախագահներին, մասնավորապես, Կոնսերվատորիայի ՝ սույն կանոնադրությամբ նախատեսված ֆինանսատնտեսական գործունեության վերահսկման (ստուգում, ուսումնասիրում և այլն) և սույն կանոնադրության 39-րդ կետի 8-րդ, 9-րդ, 10-րդ, 17-րդև 18-րդ ենթակետերով նախատեսված հարցերի նախնական քննարկում իրականացնելու և դրանց վերաբերյալ հոգաբարձուների խորհուրդ եզրակացություններ ( տեղեկանքներ) ներկայացնելու համար.
   4. կազմակերպում է հոգաբարձուների խորհրդի նիստերի արձանագրության վարումը.
   5. հոգաբարձուների խորհրդի քննարկմանն է ներկայացնում հոգաբարձուների խորհրդի անդամների լիազորությունների դադարեցման մասին որոշման նախագիծը՝օրենքով նախատեսված դեպքերում.
   6. Կոնսերվատորիայիանունից ռեկտորի հետ կնքում է աշխատանքային պայմանագիր։
8. Հոգաբարձուների խորհրդի նախագահի բացակայության դեպքում նրա պարտականությունները, հոգաբարձուների խորհրդի որոշմամբ, կատարում է հոգաբարձուների խորհրդի անդամներից մեկը։
9. Կոնսերվատորիայիգիտական խորհուրդը (այսուհետ՝ գիտական խորհուրդ) ձևավորվում է սույն կանոնադրության համաձայն։ Այն Կոնսերվատորիայի ուսումնամեթոդական, գիտահետազոտական ու գիտատեխնիկական գործունեությունը պլանավորող, համակարգող և կարգավորող կոլեգիալ մարմին է:
10. Գիտական խորհուրդը գործում է ռեկտորի նախագահությամբ: Գիտական խորհրդի լիազորությունների ժամկետը 5 տարի է: Գիտական խորհրդի նիստերը գումարվում են ուսումնական տարվա ընթացքում՝առնվազն 8 անգամ:
11. Գիտական խորհուրդը՝
    1. հաստատում է իր կանոնակարգը.
    2. հատկացված ընդհանուր չափաքանակների շրջանակներում քննարկում և ընդունում է որոշումներ Կոնսերվատորիայի՝ ըստ կրթական ծրագրերի և մասնագիտությունների ընդունելության վերաբերյալ.
    3. հաստատում է աշխատողների վերապատրաստաման և ատեստավորման անցկացման կարգերը, ուսումնական գործընթացը կանոնակարգող իրավական ակտեր.
    4. քննարկում և հաստատում է կրթական ծրագրերը, ըստ մասնագիտությունների սահմանում է վճարաչափերը.
    5. քննարկում է գիտական գործունեության գլխավոր և հեռանկարային ուղղությունները, լսում գիտական հաղորդումներ Կոնսերվատորիաում կատարվող կարևորագույն գիտահետազոտական և գիտամեթոդական աշխատանքների արդյունքների մասին.
    6. ընդունում է պատվավոր կոչումներ շնորհելու, մրցանակներ, անվանական և այլ կրթաթոշակներ տալու, հանրապետական ու միջազգային պարգևների և կոչումների համար թեկնածություններներ կայացնելու, լսարաններ, ստորաբաժանումներ անվանակոչելու մասին որոշումներ.
    7. հաստատում է ֆակուլտետների դեկանների, ամբիոնների վարիչների, պրոֆեսորների, դոցենտների,դասախոսների և ասիստենտների մրցույթի անցկացման, ընտրության և տեղակալման կարգը.
    8. հաստատում է ուսանողական գիտական ընկերության կանոնադրությունը.
    9. շնորհում է գիտական կոչումներ,
    10. Կոնսերվատորիայի գործունեության բնագավառներին, նպատակներին և խնդիրներին համապատասխան՝ լիազոր մարմին է ներկայացնում առաջարկություններ Կոնսերվատորիայիգործունեության հիմնական ուղղությունների, այդ թվում` նոր մասնագիտություններով կրթական ծրագրեր իրականացնելու վերաբերյալ.
    11. քննարկում և հրատարակության է երաշխավորում մենագրություններ, դասագրքեր, ուսումնական ձեռնարկներ, ժողովածուներ և այլ նյութեր.
    12. ըստ անհրաժեշտության ստեղծում է գիտական խորհրդին կից գործող մշտական և ժամանակավոր հանձնաժողովներ, սահմանում դրանց կառուցվածքը, կազմերի ձևավորման կարգը և աշխատակարգը.
    13. իրականացնում է Հայաստանի Հանրապետության օրենսդրությունից և սույն կանոնադրությունից բխող այլ լիազորություններ:
12. Գիտական խորհրդի անդամների ընդհանուր թիվը չի կարող գերազանցել 60-ը:
13. Գիտական խորհրդի կազմում ի պաշտոնե ընդգրկվում են ռեկտորը, որը գիտական խորհրդի նախագահն է, պրոռեկտորները, գիտական քարտուղարը: Գիտական խորհրդի կազմում ընդգրկվում են Կոնսերվատորիայի համապատասխան ստորաբաժանումների ղեկավարներ, ընտրովի անդամներ, ռեկտորի կողմից նշանակված անձինք: Կոնսերվատորիայի գիտական խորհրդի անդամների թվի առնվազն քսանհինգ տոկոսը սովորողներն են, որոնց առաջադրում են համապատասխան ֆակուլտետների ուսանողական խորհուրդները, իսկ ընտրությունն իրականացնում է Կոնսերվատորիայի ուսանողական խորհուրդը: Գիտական խորհրդի կազմը հաստատվում է ռեկտորի կողմից:
14. Գիտական խորհրդի նիստը համարվում է իրավազոր՝ նրա անդամների 2/3-ի ներկայության դեպքում։ Որոշումներն ընդունվում են խորհրդի ներկա անդամների ձայների պարզ մեծամասնությամբ, բաց կամ փակ քվեարկությամբ։Գիտական խորհրդի նիստերը կարող են անցկացվել տեղեկատվական տեխնոլոգիաների և այլ հեռահաղորդակցության միջոցների կիրառմամբ, ինչպես նաև հարցման միջոցով:
15. Գիտական խորհրդի արտահերթ նիստերը կարող են հրավիրվել գիտական խորհրդի նախագահի առաջարկով, ինչպես նաև գիտական խորհրդի անդամների 1/3-ի պահանջով։Գիտական խորհրդի նախագահն արտահերթ նիստ հրավիրելու վերաբերյալ պահանջն ստանալուց հետո 10-օրյա ժամկետում պարտավոր է ապահովել նիստի գումարումը:
16. Կոնսերվատորիայի ընթացիկ գործունեությունը ղեկավարում է ռեկտորը: Ռեկտորն իր իրավասության սահմաններում, Հայաստանի Հանրապետության օրենսդրությանն ու սույն կանոնադրությանը համապատասխան, գործում է միանձնյա:
17. Ռեկտորի իրավունքներն ու պարտականությունները սահմանվում են Հայաստանի Հանրապետության օրենսդրությամբ, սույն կանոնադրությամբ և նրա հետ կնքված աշխատանքային պայմանագրով։
18. Կոնսերվատորիայի ռեկտորը՝

1) տնօրինում է Կոնսերվատորիայիգույքը, այդ թվում՝ ֆինանսական միջոցները, գործարքներ է կնքում Կոնսերվատորիայիանունից.

* 1. ներկայացնում է ԿոնսերվատորիանՀայաստանի Հանրապետությունում և օտարերկրյա պետություններում.
  2. գործում է առանց լիազորագրի.
  3. տալիս է լիազորագրեր.

5) սահմանված կարգով կնքում է պայմանագրեր, այդ թվում` աշխատանքային,

6) բանկերում բացում է Կոնսերվատորիայի հաշվարկային (այդ թվում` արտարժութային) և այլ հաշիվներ.

7) հոգաբարձուների խորհրդի հաստատմանն է ներկայացնում Կոնսերվատորիայի աշխատանքային ներքին կանոնակարգը, առանձնացված ստորաբաժանումների, հիմնարկների ու Կոնսերվատորիայիկողմից հիմնադրվող տնտեսական ընկերությունների կանոնադրությունները, Կոնսերվատորիայիվարչակազմակերպական կառուցվածքը, հաստիքացուցակը.

8) իր իրավասության սահմաններում ընդունում է հրամաններ, հրահանգներ, կատարման համար տալիս է պարտադիր ցուցումներ և վերահսկում դրանց կատարումը.

9) սահմանված կարգով աշխատանքի է ընդունում և աշխատանքից ազատում պրոռեկտորներին, առանձնացված և կառուցվածքային ստորաբաժանումների, հիմնարկների ղեկավարներին, Կոնսերվատորիայի աշխատողներին, նրանց նկատմամբ կիրառում է խրախուսման և կարգապահական պատասխանատվության միջոցներ

10) ղեկավարում է Կոնսերվատորիայիկրթական, գիտական, արտադրական, տնտեսական, ֆինանսական, միջազգային և այլ գործունեությունը.

1. կազմակերպում է Կոնսերվատորիայիգիտական խորհրդի, կառուցվածքային ստորաբաժանումների աշխատանքները` ապահովելով դրանց ներդաշնակ գործունեությունը.
2. հրավիրում է Կոնսերվատորիայի գիտական խորհրդի, ռեկտորատի նիստերը.
3. տարեկան հաշվետվություն է ներկայացնում Կոնսերվատորիայիհոգաբարձուների խորհրդին.
4. Կոնսերվատորիայի հոգաբարձուների խորհրդի հաստատմանն է ներկայացնում տարեկան բյուջեի նախագիծը, զարգացման ռազմավարական ծրագրերը, Կոնսերվատորիայի կանոնադրության կամ դրանում փոփոխություններ ու լրացումներ կատարելու մասին որոշումների նախագծերը.
5. Կոնսերվատորիայի հոգաբարձուների խորհրդի հաստատմանն է ներկայացնում կառուցվածքային ստորաբաժանումների կանոնադրությունները.
6. ապահովում է Կոնսերվատորիայի հոգաբարձուների խորհրդի և գիտական խորհրդի որոշումների

կատարումը.

1. Կոնսերվատորիայի հոգաբարձուների խորհրդի հաստատմանն է ներկայացնում կառուցվածքային ստորաբաժանումներ ստեղծելու, վերակազմակերպելու կամ լուծարելու վերաբերյալ նախագծեր.
2. սույն կանոնադրությանը համապատասխան` կազմավորում է Կոնսերվատորիայիգիտական խորհուրդը և կառուցվածքային ստորաբաժանումների կոլեգիալ կառավարման մարմինները.
3. ընդունում է ուսանողների ընդունելության, հեռացման, վերականգնման, համապատասխան արձակուրդ ձևակերպելու, խրախուսման միջոցներ և կարգապահական տույժեր կիրառելու, որակավորման աստիճան շնորհելու, ուսանողական նպաստ հատկացնելու և Կոնսերվատորիայիգործունեությանը վերաբերող այլ հրամաններ.
4. սահմանում է պրոռեկտորների գործունեության ոլորտները և իրավասությունը.
5. Կոնսերվատորիայի հոգաբրձուների խորհրդին առաջարկում է պաշտոնի նշանակել և պաշտոնից ազատել Կոնսերվատորիայիկողմից ստեղծված տնտեսական ընկերությունների, ներկայացուցչությունների տնօրեններին.
6. Կնքում է մինչև *քսան միլիոն* դրամի կամ դրան համարժեք արտարժույթի չափով պայմանագրեր՝ սույն կանոնադրությանը համապատասխան.
7. կասեցնում է Կոնսերվատորիայի գիտական խորհրդի և կառուցվածքային ստորաբաժանումների կառավարման մարմինների և պաշտոնատար անձանց այն որոշումները, որոնք չեն բխում նրանց իրավասությունից, հակասում են Հայաստանի Հանրապետության օրենսդրությանն ու սույն կանոնադրությանը, և նշանակում է դրանց վերաքննարկում.
8. իր բացակայության ժամանակ ռեկտորի պարտականությունների կատարումը հանձնարարում է պրոռեկտորներից մեկին.
9. ձևավորում է ռեկտորին կից խորհրդատվական (խորհրդակցական) մարմիններ, սահմանում է դրանց կազմն ու լիազորությունները.
10. իրականացնում է Հայաստանի Հանրապետության օրենսդրությանը չհակասող և Կոնսերվատորիայիայլ մարմիններին չվերապահված լիազորություններ.
11. Կոնսերվատորիայի ռեկտոր կարող է ընտրվել բուհում վերջին 10 տարվա ընթացքում առնվազն 5 տարվա գիտամանկավարժական աշխատանքի փորձ, գիտական աստիճան և (կամ) գիտական  կամ Հայաստանի Հանրապետության ժողովրդական արտիստի կամ Հայաստանի Հանրապետության վաստակավոր արտիստի կամ Հայաստանի Հանրապետության արվեստի վաստակավոր գործչի, կամ Հայաստանի Հանրապետության մշակույթի վաստակավոր գործչի պատվավոր կոչում ունեցող անձը:
12. Ռեկտորն ընտրվում է բաց մրցույթով՝ հոգաբարձուների խորհրդի նիստում, գաղտնի քվեարկությամբ, 5 տարի ժամկետով։ Ռեկտորի պաշտոնում ընտրված է համարվում այն թեկնածուն, ով հավաքել է հոգաբարձուների խորհրդի ցուցակային կազմի 50 տոկոսից ավելի ձայն: Նույն անձը չի կարող ավելի քան 2 անգամ անընդմեջ ընտրվել ռեկտորի պաշտոնում:
13. Ռեկտորի ընտրության արդյունքները հաստատում է հիմնադիրը: Արդյունքներն անվավեր ճանաչելու դեպքում, Հայաստանի Հանրապետության օրենսդրությանը համապատասխան նշանակվում է ռեկտորի նոր ընտրություն: Եթե նույն թեկնածուն ընտրության ժամանակ հավաքում է խորհրդի անդամների ձայների առնվազն երկու երրորդը, ապա հիմնադիրը հաստատում է խորհրդի որոշումը:
14. Ռեկտորն այլ կազմակերպություններում կարող է վճարովի պաշտոններ զբաղեցնել միայն հոգաբարձուների խորհրդի համաձայնությամբ:
15. Կոնսերվատորիայի ռեկտորատը ռեկտորին կից խորհրդակցական մարմին է, որը ձևավորվում է Կոնսերվատորիայի ռեկտորի հրամանով:
16. Պրոռեկտորներն իրականացնում են Կոնսերվատորիայի գործունեության որոշակի ոլորտի անմիջական ղեկավարում` ռեկտորի հանձնարարություններին, հրամաններին և կարգադրություններին համապատասխան:

**VI. ԿՈՆՍԵՐՎԱՏՈՐԻԱՅԻ ԳՈՐԾՈՒՆԵՈՒԹՅՈՒՆԸ**

1. Կոնսերվատորիան ինքնուրույն է պլանավորում իր գործունեությունը, մշակում զարգացման հեռանկարներ և ընդունում իր գործունեության վերաբերյալ որոշումներ։
2. Կոնսերվատորիայի ` այլ իրավաբանական և ֆիզիկական անձանց հետ գործունեության բոլոր հարաբերություններն իրականացվում են ՀՀ օրենսդրությանը համապատասխան:
3. Կոնսերվատորիան ինքնուրույն է ընտրում իր կողմից կնքվող պայմանագրերի առարկան և պայմանները։
4. Իր կանոնադրական գործունեությունն իրականացնելիս՝ Կոնսերվատորիան իրավունք ունի սեփական նախաձեռնությամբ ընդունելու Հայաստանի Հանրապետության օրենսդրությանը չհակասող ցանկացած որոշում։
5. Կոնսերվատորիան ձեռնարկատիրական գործունեություն իրականացնում է միայն այն դեպքերում, երբ դա համապատասխանում է իր կանոնադրությանը կամ ծառայում իր կանոնադրական նպատակների իրականացմանը։ Կոնսերվատորիան կարող է ձեռնարկատիրական գործունեություն իրականացնել անձամբ կամ այդ նպատակով ստեղծել տնտեսական ընկերություններ, կամ լինել դրանց մասնակից։
6. Հիմնադրի կողմից Կոնսերվատորիային՝ որպես հիմնադրի ներդրում հանձնված գույքը Կոնսերվատորիայի սեփականությունն է։ Կոնսերվատորիան այդ գույքն օգտագործում է իր կանոնադրությամբ սահմանված կարգով։
7. Կոնսերվատորիայի սեփական միջոցներով ձեռքբերված գույքը և օրենքով սահմանված այլ աղբյուրներից ձևավորված գույքը Կոնսերվատորիայի սեփականությունն են։ Կոնսերվատորիան այդ գույքն օգտագործում է իր կանոնադրությամբ սահմանված կարգով։
8. Այլ քաղաքացիների, կազմակերպությունների կողմից որպես կամավոր գույքային ներդրում հանձնված գույքը, ներառյալ դրամական միջոցները, բաժնետոմսերը, այլ արժեթղթեր և մտավոր սեփականության նկատմամբ իրավունքները Կոնսերվատորիայի սեփականությունն են։
9. Կոնսերվատորիայի սեփականությունը հանդիսացող և նրան օգտագործման հանձնված ընդհանուր ակտիվների արժեքի 20 տոկոսը գերազանցող գործարքները կնքվում են Հայաստանի Հանրապետության կառավարության համաձայնությամբ:
10. Կոնսերվատորիայի սեփականությունը և օգտագործման իրավունքով հանձնված գույքը չի կարող օգտագործվել ի շահ Կոնսերվատորիայիմարմինների անդամների, ինչպես նաև Կոնսերվատորիայիաշխատողների, բացառությամբ աշխատողների աշխատավարձի և, Կոնսերվատորիայիմարմինների անդամների պարտականությունների կատարմամբ պայմանավորված, փոխհատուցման ենթակա ծախսերի, ինչպես նաև այն դեպքերի, երբ Կոնսերվատորիայիհիմնադիրը, Կոնսերվատորիայի մարմինների անդամները, ինչպես նաև Կոնսերվատորիայիաշխատողները կանոնադրությամբ նախատեսված շահառուներեն։

**VII. ԿՈՆՍԵՐՎԱՏՈՐԻԱՅԻՈՒՄ ՈՒՄՈՒՍՈՒՄՆԱԿԱՆ ԵՎ ԳԻՏԱԿԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄՆ ՈՒ ՖԻՆԱՆՍԱՎՈՐՈՒՄԸ**

1. Կոնսերվատորիայում բարձրագույն կրթությունն իրականացվում է բակալավրի, մագիստրոսի կրթական ծրագրերով և հետբուհական մասնագիտական կրթություն՝ հետազոտողի ծրագրով (ասպիրանտուրա, հայցորդություն):
2. Կոնսերվատորիան կարող է իրականացնել նաև հանրակրթական, միջին մասնագիտական, լրացուցիչ կրթական ծրագրեր:
3. Սովորողների` Կոնսերվատորիա ընդունելությունը և ուսուցման մեկ մակարդակից մյուսին անցումը կատարվում են Հայաստանի Հանրապետության օրենսդրությանը և այլ իրավական ակտերին համապատասխան:
4. Օտարերկրյա քաղաքացիների և քաղաքացիություն չունեցող անձանց՝ վճարովի հիմունքներով ուսուցումն իրականացվում է օրենքով սահմանված կարգով:
5. ԵԹԿՊԻ-ում կիրառվում է բարձրագույն կրթության աստիճանական համակարգ: Ուսուցման յուրաքանչյուր աստիճանի շրջանավարտին տրվում է համապատասխան որակավորում և ավարտական փաստաթուղթ:
6. Լրացուցիչ մասնագիտական կրթական ծրագիրն ավարտած և ամփոփիչ ատեստավորումն անցած անձանց տրվում է Կոնսերվատորիայիկողմից սահմանված նմուշի ավարտական փաստաթուղթ (վկայագիր, հավաստագիր):
7. Կոնսերվատորիայում ուսուցումը կարող է իրականացվել առկա, հեռակա, դրսեկության և հեռավար ձևերով: Թույլատրելի է բարձրագույն և հետբուհական կրթություն ստանալու տարբեր ձևերի զուգակցումը:
8. Կոնսերվատորիայի հիմնական կրթական ծրագրերով ուսումնառությունն իրականացվում է կրեդիտների կուտակման և փոխանցման համաեվրոպական համակարգին համապատասխան:
9. Կոնսերվատորիայում գործում է որակի ներքին ապահովման և վերահսկման համակարգ, որի նպատակը կրթության որակի շարունակական բարելավումն է:
10. Կոնսերվատորիայի ասպիրանտուրա ընդունելությունն իրականացվում է մագիստրոսի կամ դիպլոմավորված մասնագետի որակավորման հիման վրա` ըստ դիմորդների մրցութային ընդունելության քննությունների արդյունքների:
11. Կոնսերվատորիայում իրականացվող գիտահետազոտական աշխատանքներին կարող են մասնակցել Կոնսերվատորիայի աշխատողները և սովորողները, ինչպես նաև պայմանագրային հիմունքներով հրավիրված այլ մասնագետներ:
12. Կոնսերվատորիան կազմակերպում և անցկացնում է գիտաժողովներ, համաժողովներ, խորհրդակցություններ, սեմինարներ, հրատարակում է գիտական պարբերականներ, ժողովածուներ, մենագրություններ, դասագրքեր, ուսումնական ձեռնարկներ:
13. Հայաստանի Հանրապետության պետական բյուջեի միջոցներով իրականացվող գիտահետազոտական, նախագծային, փորձարարական և այլ աշխատանքների պլանավորումը, ֆինանսավորումը, հաշվետվությունն իրականացվում են Հայաստանի Հանրապետության օրենսդրությամբ սահմանված կարգով:

**VIII. ԿՈՆՍԵՐՎԱՏՈՐԻԱՅԻ ԿԱՌՈՒՑՎԱԾՔԸ**

1. Կոնսերվատորիայի կառուցվածքային ստորաբաժանումներն են ֆակուլտետները, ամբիոնները, բաժինները և այլ ստորաբաժանումներ:
2. Կոնսերվատորիայի կառուցվածքային ստորաբաժանման կարգավիճակը և իրավասությունը սահմանվում են Հայաստանի Հանրապետության օրենսդրությամբ և սույն կանոնադրությամբ:
3. Կոնսերվատորիայի ֆակուլտետը գործում է իր կանոնադրությանը համապատասխան:
4. Ֆակուլտետը, ելնելով իր կողմից իրականացվող ուսումնական, մանկավարժական, մեթոդական, գիտական, ուսումնաօժանդակ և այլ աշխատանքներից, ըստ սահմանված չափանիշների, կազմում է իր հաստիքացուցակի նախագիծը և ներկայացնում Կոնսերվատորիայի ռեկտորին:
5. Ֆակուլտետը կարող է կազմված լինել ամբիոններից, ուսումնական, գիտական ու օժանդակ այլ ստորաբաժանումներից:
6. Ֆակուլտետի կառավարման մարմիններն են ֆակուլտետի խորհուրդը և դեկանը:
7. Ֆակուլտետի կառավարման կոլեգիալ մարմինը ֆակուլտետի խորհուրդն է, որի նախագահը ֆակուլտետի դեկան է: Ֆակուլտետի խորհրդի կազմում ընդգրկվում են դեկանի տեղակալները, ֆակուլտետի ամբիոնների վարիչները, ֆակուլտետի պրոֆեսորադասախոսական կազմի ներկայացուցիչներ՝ յուրաքանչյուր ամբիոնից ոչ ավել, քան երկու ներկայացուցիչ, կարող են ընդգրկվել ոլորտի այլ մասնագետներ, սովորողներ: Ֆակուլտետի խորհրդի անդամների թվի առնվազն 25 տոկոսը սովորողներն են, որոնց առաջադրումն ու ընտրությունն իրականացնում է ֆակուլտետի ուսանողական խորհուրդը:
8. Ֆակուլտետի խորհրդի ձևավորման ու գործունեության կարգը և անդամների թվաքանակը սահմանվում է ֆակուլտետի կանոնադրությամբ:
9. Ֆակուլտետի խորհուրդը`
   1. Կոնսերվատորիայի ռեկտորին ներկայացնում է առաջարկություն ֆակուլտետի կառուցվածքում ամբիոններ և այլ կառուցվածքային ստորաբաժանումներ ստեղծելու, լուծարելու, վերակազմավորելու վերաբերյալ.
   2. ընդունում է որոշում ֆակուլտետի կրթական, գիտական աշխատանքի, միջազգային կապերի և այլ հարցերի վերաբերյալ և համապատասխան առաջարկություններ է ներկայացնում ռեկտորին.
   3. լսում է ֆակուլտետի դեկանի ամենամյա հաշվետվությունը և գնահատում նրա գործունեությունը.
   4. Կոնսերվատորիայի գիտական խորհրդի հաստատմանն է ներկայացնում ֆակուլտետի կանոնադրությունը.
   5. առաջադրում է Կոնսերվատորիայի հոգաբարձուների խորհրդում և Կոնսերվատորիայի գիտական խորհրդում ֆակուլտետի ներկայացուցիչների թեկնածուներ.
   6. լուծում է ֆակուլտետի ուսումնական, գիտական աշխատանքի, միջազգային կապերի և այլ գործունեության հարցերը.
   7. լուծում է սույն կանոնադրությունից և Կոնսերվատորիայի այլ ներքին իրավական ակտերից բխող` ֆակուլտետի ուսումնամեթոդական և գիտահետազոտական գործունեությանը վերաբերող այլ հարցեր:
10. Ֆակուլտետի գործունեությունը կազմակերպում և ղեկավարում է ֆակուլտետի դեկանը` իր իրավասության սահմաններում և սույն կանոնադրության համաձայն:
11. Ֆակուլտետի դեկան կարող է ընտրվել այն պրոֆեսորը կամ դոցենտը, որն ունի դոկտորի կամ գիտությունների թեկնածուի գիտական աստիճան:
12. Դեկանն ընտրվում է գիտական խորհրդում` փակ, գաղտնի քվեարկությամբ` մինչև 5 տարի ժամկետով: Ընտրությունների արդյունքների հիման վրա ընտրված դեկանին պաշտոնի է նշանակում Կոնսերվատորիայի ռեկտորը և սահմանված կարգով կնքում է պայմանագիր՝ մինչև 5 տարի ժամկետով: Դեկանի ընտրությունը կազմակերպվում և իրականացվում է Կոնսերվատորիայի գիտական խորհրդի կողմից հաստատված՝ դեկանների ընտրության կանոնակարգին համապատասխան: Դեկանն իր պաշտոնը կարող է զբաղեցնել ոչ ավելի, քան 2 ժամկետ անընդմեջ:
13. Ֆակուլտետի դեկանի գործունեությունը համարվում է վարչական և գիտամանկավարժական աշխատանք:
14. Ֆակուլտետի դեկանը՝
    1. ղեկավարում է ֆակուլտետի կրթական, գիտական, արտադրական, միջազգային և այլ գործունեությունը.
    2. ապահովում է Կոնսերվատորիայիմարմինների և ֆակուլտետի խորհրդի որոշումների կատարումը.
    3. ռեկտորի հաստատմանն է ներկայացնում դեկանի տեղակալների, ֆակուլտետի խորհրդի անդամների և ֆակուլտետի խորհրդի քարտուղարի թեկնածությունները.
    4. Սահմանված կարգով ռեկտորին ներկայացնում է առաջարկություն ուսանողներին հեռացնելու, վերականգնելու վերաբերյալ.
    5. ընդունում է հրամաններ ուսանողներին կուրսից կուրս փոխադրելու վերաբերյալ.
    6. Իրականացնում Հայաստանի Հանրապետության օրենսդրությամբ, սույն կանոնադրությամբ, ֆակուլտետի կանոնադրությամբ նախատեսված այլ լիազորություններ:
15. Ֆակուլտետի խորհրդի նիստերի միջև ընկած ժամանակահատվածում ֆակուլտետին առնչվող ընթացիկ հարցերը քննարկվում և լուծվում են դեկանատի նիստում, որին մասնակցում են դեկանը, դեկանի տեղակալը (եթե այդպիսիք կան), ֆակուլտետի կազմի մեջ մտնող ամբիոնների վարիչները, ֆակուլտետի խորհրդի քարտուղարը, ֆակուլտետի ուսանողական խորհրդի և ֆակուլտետի ուսանողական գիտական ընկերության նախագահները: Դեկանատի նիստերն արձանագրվում են:
16. Ամբիոնները ֆակուլտետի ուսումնագիտական գործընթացի կազմակերպման կառուցվածքային հիմնական ստորաբաժանումներն են, որոնք գործում են սույն կանոնադրության և ֆակուլտետների ամբիոնների կանոնադրությունների հիման վրա: Ամբիոնի գիտամանկավարժական կազմում ընդգրկվում են պրոֆեսորները, դոցենտները, ասիստենտները և դասախոսները:
17. Ամբիոնը գործում է սույն կանոնադրությանը և ֆակուլտետի կանոնադրությանը համապատասխան:
18. Ամբիոնը, ելնելով կատարվող մանկավարժական, գիտական, ուսումնաօժանդակ և այլ աշխատանքների ծավալից ու ձևերից, ըստ սահմանված չափանիշների, մշակում է իր աշխատողների ուսումնական բեռնվածությունը:
19. Կոնսերվատորիայի ամբիոնում պրոֆեսորադասախոսական կազմի աշխատանքի ընդունումը, նրանց և Կոնսերվատորիայի միջև աշխատանքային հարաբերություններն իրականացվում են պայմանագրային հիմունքներով, բաց մրցութային կարգով:
20. Ամբիոնը ղեկավարում է վարիչը, որն ընտրվում է բաց մրցույթի հիման վրա, գիտական խորհրդի կողմից, փակ, գաղտնի քվեարկությամբ, մինչև 5 տարի ժամկետով: Ընտրությունների արդյունքների հիման վրա ամբիոնի վարիչին պաշտոնի է նշանակում ռեկտորը: Ամբիոնի վարիչի ընտրությունը կազմակերպվում և իրականացվում է Կոնսերվատորիայի գիտական խորհրդի կողմից հաստատված՝ ամբիոնի վարիչի ընտրության կանոնակարգին համապատասխան: Ամբիոնի վարիչի գործունեությունը համարվում է գիտամանկավարժական աշխատանք: Ամբիոնի վարիչն իր պաշտոնը կարող է զբաղեցնել ոչ ավելի, քան 2 ժամկետ անընդմեջ:
21. Ամբիոնի վարիչ կարող է ընտրվել այն պրոֆեսորը կամ դոցենտը, որն ունի ժողովրդական արտիստի կամ վաստակավոր արտիստի կամ վաստակավոր գործչի, պատվավոր կոչում:
22. Ֆակուլտետի մյուս ստորաբաժանումների ձևավորման և գործունեության կարգը սահմանվում է ֆակուլտետի կանոնադրությամբ:
23. Կոնսերվատորիայի մյուս կառուցվածքային ստորաբաժանումների գործունեության կարգը սահմանվում է Կոնսերվատորիայի գիտական խորհրդի կողմից հաստատված կանոնադրություններով:
24. Կոնսերվատորիայի մասնաճյուղը Կոնսերվատորիայի առանձնացված ստորաբաժանում է, որը գործում է իր կանոնադրության համաձայն:
25. Մասնաճյուղի ստեղծման և գործունեության դադարեցման կարգը սահմանվում է Հայաստանի Հանրապետության օրենսդրությամբ:
26. Մասնաճյուղի կառավարման մարմիններն են մասնաճյուղի գիտական խորհուրդը և տնօրենը, որոնք իրենց իրավասությունների սահմաններում ընդունում են ինքնուրույն որոշումներ, եթե դրանք չեն հակասում Հայաստանի Հանրապետության օրենսդրությանը, սույն կանոնադրությանը և մասնաճյուղի կանոնադրությանը:
27. Կոնսերվատորիայի մասնաճյուղի գիտական խորհրդի` որպես կառավարման մարմնի կազմը, ձևավորման ու գործունեության կարգը սահմանվում են մասնաճյուղի կանոնադրությամբ: Մասնաճյուղի գիտական խորհուրդը կազմված է ի պաշտոնե, հրավիրյալ և ընտրովի անդամներից: Մասնաճյուղի գիտական խորհրդի՝ ի պաշտոնե և հրավիրյալ անդամների թիվը չի կարող գերազանցել գիտական խորհրդի կազմի 50 տոկոսը:
28. Մասնաճյուղի գիտական խորհրդի անդամների թվի առնվազն 25 տոկոսը սովորողներն են, որոնց առաջադրում և ընտրությունն իրականացնում է մասնաճյուղի ուսանողական խորհուրդը:
29. Մասնաճյուղի գիտական խորհրդի նախագահը մասնաճյուղի տնօրենն է:
30. Մասնաճյուղի տնօրենը նշանակվում է Կոնսերվատորիայի ռեկտորի կողմից: Նույն անձը չի կարող ավելի քան երկու անգամ անընդմեջ նշանակվել մասնաճյուղի տնօրենի պաշտոնում:
31. Մասնաճյուղի տնօրեն կարող է նշանակվել գիտական աստիճան և/կամ գիտական կոչում ունեցող, առնվազն 5 տարվա բուհական գիտամանկավարժական աշխատանքի փորձ ունեցող անձը։
32. Մասնաճյուղի տնօրենը ղեկավարում է մասնաճյուղի կրթական, գիտական, արտադրական և այլ գործունեությունը, որի վերաբերյալ ամենամյա հաղորդում է ներկայացնում Կոնսերվատորիայի գիտական խորհրդին, ապահովում է մասնաճյուղի գիտական խորհրդի որոշումների կատարումը, իրականացնում է Հայաստանի Հանրապետության օրենսդրությամբ, սույն կանոնադրությամբ և մասնաճյուղի կանոնադրությամբ նախատեսված այլ լիազորություններ:

**IX.** Կ**ՈՆՍԵՐՎԱՏՈՐԻԱՅԻ ԱՇԽԱՏՈՂՆԵՐԸ ԵՎ ՍՈՎՈՐՈՂՆԵՐԸ**

1. Կոնսերվատորիայի աշխատողները բաժանվում են գիտամանկավարժական (պրոֆեսորադասախոսական համակազմ (ամբիոնի վարիչ, պրոֆեսոր, դոցենտ, ասիստենտ, դասախոս), գիտական աշխատողներ), վարչական, ուսումնաօժանդակ, ինժեներատեխնիկական, արտադրական և այլ տարակարգերի:
2. Կոնսերվատորիայի սովորողներ են համարվում ուսանողները և հետազոտողի կրթական ծրագրում սովորող անձինք (ասպիրանտներ):
3. Կոնսերվատորիայի աշխատողների և սովորողների իրավունքներն ու պարտականությունները սահմանվում են Հայաստանի Հանրապետության օրենսդրությամբ, սույն կանոնադրությամբ, Կոնսերվատորիայի այլ ներքին իրավական ակտերով, նրանց հետ կնքված պայմանագրերով:
4. Կոնսերվատորիայի աշխատողներն իրավունք ունեն`
   1. ընտրելու և ընտրվելու Կոնսերվատորիայի պաշտոններում և կառավարման մարմիններում, ընդգրկվելու և մասնակցելու Կոնսերվատորիայի համապատասխան կառավարման մարմինների աշխատանքներին` օրենքով, Կոնսերվատորիայի կանոնադրությամբ և կոլեկտիվ պայմանագրով սահմանված կարգով.
   2. մասնակցելու Կոնսերվատորիայի գործունեությանն առնչվող բոլոր խնդիրների քննարկմանը.
   3. միավորվելու արհեստակցական կազմակերպությունում.
   4. Կոնսերվատորիայի կանոնադրությանը և կոլեկտիվ պայմանագրին համապատասխան` օգտվելու գրադարանների, տեղեկատվական պահոցների, ուսումնական և գիտական ստորաբաժանումների, ինչպես նաև սոցիալ-կենցաղային, բուժական ստորաբաժանումների, ուսումնաարտադրական բազաների, մարզաառողջարանային ճամբարի և այլ կառուցվածքային ստորաբաժանումների վճարովի և անվճար ծառայություններից.
   5. օրենքով սահմանված կարգով բողոքարկելու Կոնսերվատորիայի կառավարման մարմինների և համապատասխան ստորաբաժանումների ղեկավարների կողմից ընդունված ակտերը.
   6. սահմանված կարգով ստանալու վճարվող կամ չվճարվող արձակուրդ.
   7. ստանալու դրամական հատուցում՝ աշխատանքի ժամանակ կյանքին կամ առողջությանը պատճառված վնասի համար.
   8. նախատեսված ժամկետում և սահմանված չափով ստանալու աշխատավարձ, լրավճարներ, հավելավճարներ, ինչպես նաև պարգևատրումներ և խրախուսումներ (ներառյալ՝դրամական)՝օրենքով, սույն կանոնադրությամբ և Կոնսերվատորիայիկոլեկտիվ պայմանագրով սահմանված դեպքերում և կարգով.
   9. ունենալու կազմակերպական և նյութատեխնիկական պայմաններ՝ մասնագիտական և աշխատանքային գործունեության համար.
   10. ըստ նախասիրությունների` կազմակերպելու և մասնակցելու Կոնսերվատորիայում անցկացվող գիտահետազոտական աշխատանքներին, սեմինարներին և գիտաժողովներին.
   11. գիտական հետազոտության ակադեմիական ազատության, սեփական նախաձեռնությամբ հետազոտական թեմաներ ընտրելու և մշակելու ազատության.
   12. կրթական չափորոշիչներին համապատասխան՝ ուսումնական դասընթացների բովանդակության, ծրագրերի ազատ որոշման.
   13. իրենց անհատական առանձնահատկություններին համապատասխանող և ուսումնական գործընթացի բարձր որակն ապահովող նյութի շարադրման, դասավանդման մեթոդների և միջոցների ազատ ընտրության.
   14. համատեղելու գիտական, մանկավարժական և այլ բնույթի աշխատանքներ.
   15. Հայաստանի Հանրապետության օրենսդրությամբ, սույն կանոնադրությամբ և այլ իրավական ակտերով նախատեսված այլ իրավունքներ:
5. Կոնսերվատորիայում պրոֆեսորադասախոսական կազմի բոլոր թափուր պաշտոնների նշանակումը կատարվում է ըստ աշխատանքային պայմանագրի, որը կնքվում է մինչև 5 տարի ժամկետով: Աշխատանքային պայմանագրի կնքմանը նախորդում է բաց մրցութային ընտրություն: Աշխատանքային պայմանագրի ժամկետը լրանալուց հետո գիտամանկավարժական կազմի աշխատողի հետ կարող է կնքվել նոր պայմանագիր` մինչև 5 տարի ժամկետով, առանց մրցութային ընտրության՝ պայմանագրային ժամկետում նրա գիտամանկավարժական գործունեության գնահատման հիման վրա:
6. Կոնսերվատորիայի աշխատողները պարտավոր են`
7. պահպանել և կատարել սույն կանոնադրության Կոնսերվատորիայի ներքին կարգապահական կանոնների և այլ ներքին իրավական ակտերի պահանջները.
8. կատարել Կոնսերվատորիայի ղեկավար մարմինների օրինական որոշումները.
9. ապահովել ուսումնական գործընթացի, անցկացվող գիտական հետազոտությունների արդյունավետությունը.
10. պահպանել և արդյունավետ ու խնայողաբար օգտագործել Կոնսերվատորիայի գույքը.
11. մշտապես բարձրացնել իրենց մասնագիտական որակավորումը, առնվազն յուրաքանչյուր *5* տարին մեկ անգամ՝սահմանված կարգով անցնել վերապատրաստում կամ որակավորման բարձրացում և ատեստավորում**.**
12. կատարել Հայաստանի Հանրապետության օրենսդրությամբ, Կոնսերվատորիայի կանոնադրությամբ, ներքին կարգապահական կանոններով և Կոնսերվատորիայիայլ ներքին իրավական ակտերով, աշխատանքային պայմանագրով նախատեսված պարտականություններ:
13. Կոնսերվատորիայի գիտամանկավարժական աշխատողներն իրավունք ունեն՝
    1. զբաղվել իրենց մասնագիտական գործունեության կազմակերպման և նյութատեխնիկական ապահովման հարցերով.
    2. գիտական հետազոտության ակադեմիական ազատության.
    3. սեփական նախաձեռնությամբ հետազոտական թեմաներ ընտրելու և մշակելու ազատության.
    4. կրթական չափորոշիչներին համապատասխան՝ ուսումնական դասընթացների բովանդակության, ծրագրերի ազատ որոշման.
    5. իրենց անհատական առանձնահատկություններին համապատասխանող և ուսումնական գործընթացի բարձր որակն ապահովող նյութի շարադրման, դասավանդման մեթոդների և միջոցների ազատ ընտրության.
    6. համատեղելու գիտական, մանկավարժական և այլ բնույթի աշխատանքներ:
14. Կոնսերվատորիայի սովորողներն իրավունք ունեն`
    1. սեփական հայեցողությամբ, ըստ հակումների և պահանջմունքների, ընտրելու մասնագիտություն, ուսուցման ձևը, զբաղվելու հետազոտություններով, ցանկացած կրթական աստիճանում ընդհատելու կամ շարունակելու բարձրագույն և հետբուհական մասնագիտական կրթությունը՝ ՀՀ օրենսդրությանը համապատասխան.
    2. ստանալու գիտության, տեխնիկայի և մշակույթի ժամանակակից մակարդակին համապատասխանող գիտելիք, հաճախելու Կոնսերվատորիայում անցկացվող դասախոսություններին.
    3. մասնակցելու իրենց կրթության բովանդակության ձևավորմանը (ուսումնական դասընթացների և մասնագիտացման ընտրությանը)` պահպանելով բարձրագույն մասնագիտական կրթության պետական կրթական չափորոշիչների պահանջները.
    4. մասնակցելու ուսուցման որակն ապահովող գործառույթներին և գնահատելու պրոֆեսորադասախոսական կազմի գործունեության արդյունավետությունը.
    5. բացի ընտրած մասնագիտության ուսումնական դասընթացներից` յուրացնելու ուսումնական ցանկացած այլ դասընթաց, որը դասավանդվում է Կոնսերվատորիայում ` ըստ սահմանված կարգի.
    6. հիմնական մասնագիտական ուսուցումը համատեղելու երկրորդ մասնագիտական (զուգահեռ) ուսուցման հետ և ստանալու երկրորդ որակավորման աստիճան.
    7. Հայաստանի Հանրապետության օրենսդրությամբ, սույն կանոնադրությամբ և այլ իրավականակ տերով սահմանված կարգով ընդգրկվելու և մասնակցելու Կոնսերվատորիայիկառավարման մարմինների աշխատանքներին.
    8. օգտվելու Կոնսերվատորիայի գրադարանից, լաբորատորիաներից, տեղեկատվական պահոցներից, ուսումնական, գիտական, բուժական, մարզական, առողջարանային, ուսումնաարտադրական և այլ ստորաբաժանումների ծառայություններից.
    9. ըստ նախասիրությունների` մասնակցելու Կոնսերվատորիայում անցկացվող ուսանողական գիտահետազոտական աշխատանքներին, սեմինարներին և գիտաժողովներին.
    10. միավորվելու ուսանողական խորհուրդներում, ուսանողական գիտական ընկերություններում և այլ ուսանողական կազմակերպություններում.
    11. բողոքարկելու Կոնսերվատորիայի ղեկավարության հրամաններն ու կարգադրությունները` օրենքով սահմանված կարգով.
    12. օգտվելու ուսանողական նպաստի ձևով ուսման վարձավճարի մասնակի փոխհատուցման իրավունքից` օրենքով սահմանված կարգով.
    13. Հայաստանի Հանրապետության օրենսդրությամբ և Կոնսերվատորիայի կողմից սահմանված կարգով ստանալու պետական, անվանական, ինչպես նաև իրավաբանական կամ ֆիզիկական անձանց կողմից նշանակված կրթաթոշակ, դրամաշնորհ.
    14. ծանոթանալու Կոնսերվատորիայի կանոնադրությանը և այլ իրավական փաստաթղթերի.
    15. Լիազորված մարմնի սահմանած կարգով, անհրաժեշտության դեպքում, ստանալու ակադեմիական արձակուրդ` մինչև մեկ տարի ժամկետով՝ բացառությամբ Հայաստանի Հանրապետության օրենսդրությամբ սահմանված դեպքերի.
    16. ուսուցման առկա ձևով ուսումնառության դեպքում տվյալ ուսումնական տարվա ընթացքում առնվազն երկու անգամ գտնվելու արձակուրդում` առնվազն յոթ շաբաթ ընդհանուր տևողությամբ.
    17. սահմանված կարգով փոխադրվելու մեկ այլ բարձրագույն ուսումնական հաստատություն` ներառյալ օտարերկրյա պետությունների բարձրագույն ուսումնական հաստատությունները.
    18. ուսման բարձր առաջադիմության, հասարակական ակտիվության և գիտահետազոտական աշխատանքներին մասնակցելու համար ստանալու բարոյական և (կամ) նյութական խրախուսանք` Հայաստանի Հանրապետության օրենսդրությամբ և Կոնսերվատորիայիկողմից սահմանված կարգով.
    19. Կոնսերվատորիայի սովորողներն ունեն Հայաստանի Հանրապետության օրենսդրությամբ, սույն կանոնադրությամբ և այլ իրավական ակտերով սահմանված այլ իրավունքներ:
15. Կրթությունն ընդհատած նախկին սովորողը Հայաստանի Հանրապետության օրենսդրությամբ սահմանված կարգով իրավունքունի վերականգնվելու Կոնսերվատորիայում:
16. Արգելվում է սովորողներին արտաուսումնական աշխատանքում ներգրավելը` առանց նրանց և(կամ) նրանց օրինական ներկայացուցիչների համաձայնության:
17. Կոնսերվատորիայիսովորողները պարտավոր են`
    1. հաճախել ուսումնական ծրագրերով նախատեսված դասընթացներին, սահմանված ժամկետներում կատարել բոլոր ուսումնական առաջադրանքները.
    2. կատարել Հայաստանի Հանրապետության օրենսդրությամբ, Կոնսերվատորիայի կանոնադրությամբ, ներքին կարգապահական կանոններով, Կոնսերվատորիայի այլ ներքին իրավական ակտերով և ուսումնառության պայմանների վերաբերյալ կնքված պայմանագրով նախատեսված պարտականությունները.
    3. հոգատար վերաբերվել Կոնսերվատորիայի գույքին.
    4. բարձր պահել Կոնսերվատորիայիպատիվն ու հեղինակությունը, պահպանել հասարակական համակեցության և բարոյականության նորմերը,
    5. Ժամանակին վճարել ուսման վարձավճարը.ուսման վարձավճարը ժամանակին չվճարելու դեպքում ուսանողները կարող են հեռացվել Կոնսերվատորիայից.
18. Այն սովորողները, ովքեր չեն կատարում սույն կանոնադրությամբ, այլ ներքին իրավական ակտերով սահմանված պարտականությունները, ցուցաբերում են անբավարար ակադեմիական առաջադիմություն, խախտում են Կոնսերվատորիայիներքին կարգապահական կանոնները, կարող են ենթարկվել կարգապահական տույժերի` ընդհուպ մինչև Կոնսերվատորիայից հեռացվելը` իրավական ակտերով սահմանված դեպքերում և կարգով:
19. Կոնսերվատորիայի ուսանողական խորհուրդը Կոնսերվատորիայում գործող ուսանողական կազմակերպություն է, որը սովորողների ինքնակառավարման, ընտրովի ներկայացուցչական մարմին է: Ուսանողական խորհրդի գործունեությունը կարգավորվում է Հայաստանի Հանրապետության օրենսդրությամբ, Կոնսերվատորիայի կանոնադրությամբ և ուսանողական խորհրդի կանոնադրությամբ: Կոնսերվատորիայի ուսանողական խորհրդի կանոնադրությունն ընդունվում է ուսանողական խորհրդի բարձրագույն ղեկավար մարմնի և հաստատվում լիազոր մարմնի կողմից:
20. Կոնսերվատորիայի ուսանողական գիտական ընկերությունը Կոնսերվատորիայում գործող ուսանողական կազմակերպություն է, որի նպատակը սովորողների գիտական, ստեղծագործական զարգացմանը նպաստելն է: Ուսանողական գիտական ընկերության ստեղծման և գործունեության կարգը հաստատվում է լիազոր մարմնի կողմից։
21. Կոնսերվատորիայի ունկնդիրներ են համարվում այն անձինք, ովքեր մասնակցում են կարճաժամկետ դասընթացներին, ինչպես նաև դասախոսները և գիտական աշխատողները և այլ անձինք, ովքեր մասնակցում են վերապատրաստման և որակավորման բարձրացման դասընթացներին:

**X. ԿՈՆՍԵՐՎԱՏՈՐԻԱՅԻ ԳՈՐԾՈՒՆԵՈՒԹՅԱՆ ՎԵՐԱՀՍԿՈՂՈՒԹՅՈՒՆԸ ԵՎ ՀՐԱՊԱՐԱԿԱՅՆՈՒԹՅՈՒՆԸ**

1. Կոնսերվատորիայի գործունեության նկատմամբ վերահսկողությունն իրականացվում է օրենքով սահմանված կարգով։
2. Կոնսերվատորիայիկողմից «Հիմնադրամների մասին» օրենքով սահմանված պահանջների կատարման նկատմամբ վերահսկողությունն իրականացնում են օրենքով սահմանված իրավասու պետական մարմինները՝ ըստ իրենց իրավասությունների, ստուգումների և ուսումնասիրությունների՝ օրենքով նախատեսված ընթացակարգերով։ Կոնսերվատորիայի ֆինանսական գործունեությունը վերստուգվում է անկախ աուդիտորի կամ Հայաստանի Հանրապետության օրենսդրությամբ սահմանված այլ անձի կողմից՝ առնվազն տարեկան մեկ անգամ։ Կոնսերվատորիայի հոգաբարձուների խորհրդի անդամների 1/3-ի պահանջով կարող է իրականացվել արտահերթ աուդիտ։ Աուդիտ իրականացնող անձն ընտրվում է Կոնսերվատորիայի հոգաբարձուների խորհրդի կողմից` համաձայն Հայաստանի Հանրապետության օրենսդրությամբ սահմանված պահանջների։
3. *Կոնսերվատորիան յուրաքանչյուր տարի, հաշվետու տարվան հաջորդող*  *հուլիսի 1-ից ոչ ուշ Հայաստանի Հանրապետության հրապարակային ծանուցումների պաշտոնական ինտերնետային կայքում (http://www.azdarar.am) պարտավոր է հրապարակել՝*

*1) հաշվետվություն իր գործունեության մասին, որը պետք է ներառի տեղեկություններ իրականացված ծրագրերի, ֆինանսավորման աղբյուրների, տվյալ ֆինանսական տարվա ընթացքում օգտագործված միջոցների ընդհանուր չափի, հոգաբարձուների խորհրդի անդամների, ռեկտորի մասին և Կոնսերվատորիայի աշխատակազմում ընդգրկված անձանց անուններն ու ազգանունները, եթե նրանք հաշվետու տարվա ընթացքում* օգտվել են Կոնսերվատորիայի միջոցներից և ծառայություններից.

2) ֆինանսական հաշվետվությունների վերաբերյալ աուդիտն իրականացնող անձի (աուդիտորի) եզրակացությունը, եթե Կոնսերվատորիայիակտիվների արժեքը գերազանցում է 10 մլն դրամը:

**XI. ԿՈՆՍԵՐՎԱՏՈՐԻԱՅԻ ԿԱՆՈՆԱԴՐՈՒԹՅԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼԸ**

1. Կոնսերվատորիայի կանոնադրության մեջ փոփոխություններ և լրացումներ կատարել կարող է ինչպես Կոնսերվատորիայի հիմնադիրը, այնպես էլ՝ Կոնսերվատորիայի հոգաբարձուների խորհուրդը` իր անդամների ընդհանուր թվի ձայների մեծամասնությամբ:
2. Կոնսերվատորիայի կանոնադրության մեջ կատարվող փոփոխությունները չեն կարող վերաբերել Կոնսերվատորիայի նպատակներին կամ շահառուներին:

***XII. ԿՈՆՍԵՐՎԱՏՈՐԻԱՅԻ ՎԵՐԱԿԱԶՄԱԿԵՐՊՈՒՄՆ ՈՒ ԼՈՒԾԱՐՈՒՄԸ***

1. *Կոնսերվատորիան կարող է վերակազմակերպվել միայն հիմնադրամի՝ այլ հիմնադրամին միացման կամ այլ հիմնադրամի հետ միաձուլման ձևով։*
2. *Կոնսերվատորիան կարող է վերակազմակերպվել հիմնադրի որոշմամբ՝ օրենքով սահմանված կարգով։*
3. *Կոնսերվատորիայի լուծարումը նրա գործունեության դադարումն է՝ առանց նրա իրավունքներն ու պարտականություններն իրավահաջորդության կարգով այլ անձանց անցնելու։*
4. *Կոնսերվատորիայի լուծարման մասին որոշում կարող է ընդունել միայն դատարանը՝ շահագրգիռ անձանց դիմումի հիման վրա։ Կոնսերվատորիայի անունից, որպես շահագրգիռ անձ, կարող է հանդես գալ հոգաբարձուների խորհուրդը։*
5. *Կոնսերվատորիան կարող է լուծարվել Հայաստանի Հանրապետության օրենքով սահմանված կարգով, եթե՝*

*1) Կոնսերվատորիայի գույքը բավարար չէ նրա գործունեության իրականացման համար, և անհրաժեշտ գույք ստանալու հնարավորությունն իրական չէ.*

*2) իր գործունեությամբ Կոնսերվատորիան շեղվել է սույն կանոնադրությամբ նախատեսված նպատակներից.*

3) հնարավոր չէ հասնել Կոնսերվատորիայի նպատակներին և կատարել այդ նպատակների փոփոխությունները.

4) Կոնսերվատորիայի գործունեությունը վտանգում է պետական և հասարակական անվտանգությունը, հասարակական կարգը, հանրության առողջությունն ու բարքերը, այլոց իրավունքներն ու ազատությունները.

5) Կոնսերվատորիան թույլ է տվել օրենքի բազմակի կամ կոպիտ խախտումներ կամ պարբերաբար իրականացրել է իր կանոնադրական նպատակներին հակասող գործունեություն.

6) Կոնսերվատորիան ստեղծելիս հիմնադիրը թույլ է տվել օրենքի էական խախտումներ կամ կեղծիքներ:

1. Կոնսերվատորիան կարող է լուծարվել նաև «Հիմնադրամների մասին» Հայաստանի Հանրապետության օրենքով նախատեսված այլ դեպքերում։
2. Պարտատերերի պահանջների բավարարումից հետո, ինչպես նաև այն դեպքում, երբ լուծարման միջանկյալ հաշվեկշիռը հաստատելու պահին Կոնսերվատորիան պարտատերերի նկատմամբ չունի պարտավորություններ, գույքն ուղղվում է Կոնսերվատորիայի սույն կանոնադրությամբ նախատեսված նպատակներին, իսկ դրա անհնարինության դեպքում փոխանցվում է Հայաստանի Հանրապետության պետական բյուջե:

**Հավելված N 2**

**ՀՀ կառավարության 2021 թվականի**

**\_\_\_\_\_\_\_\_\_\_\_\_ի N \_\_\_\_\_- որոշման**

**Ց ՈՒ Ց Ա Կ**

**«ԵՐԵՎԱՆԻ ԿՈՄԻՏԱՍԻ ԱՆՎԱՆ ՊԵՏԱԿԱՆ ԿՈՆՍԵՐՎԱՏՈՐԻԱ»** **ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆՆ ԱՄՐԱՑՎԱԾ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ ՏՆՕՐԻՆՈՒԹՅԱՆԸ ԹՈՂՆՎՈՂ ԳՈՒՅՔԻ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| NN  ը/կ | Շենքերի և շինությունների անվանումը | Գտնվելու  վայրը | Շահա-գործ-ման տարե-թիվը | Մակե  րեսը  (քառ. մետր) | Սկզբնա  կան արժեքը  (հազ. դրամ) | Մաշվածու-թյունը  (հազ. դրամ) | Հաշվեկշռային արժեքը  (հազ. դրամ) | Սեփականության իրավունքի գրանց­ման վկայականի տալու տարին, ամսա­թիվը և համարը | Հողա  մաս  /հա/ | Վիճակը | Այլ նշումներ |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |

**Հավելված N 3**

**ՀՀ կառավարության 2021 թվականի**

**\_\_\_\_\_\_\_\_\_\_\_\_ի N \_\_\_\_\_- որոշման**

**Ց ՈՒ Ց Ա Կ**

**«ԵՐԵՎԱՆԻ ԿՈՄԻՏԱՍԻ ԱՆՎԱՆ ՊԵՏԱԿԱՆ ԿՈՆՍԵՐՎԱՏՈՐԻԱ»** **ՀԻՄՆԱԴՐԱՄԻՆ ՏՐԱՄԱԴՐՎՈՂ ԳՈՒՅՔԻ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| NN  ը/կ | Շենքերի և շինությունների անվանումը | Գտնվելու  վայրը | Շահա-գործ-ման տարե-թիվը | Մակե  րեսը  (քառ. մետր) | Սկզբնա  կան արժեքը  (հազ. դրամ) | Մաշվածու-թյունը  (հազ. դրամ) | Հաշվեկշռային արժեքը  (հազ. դրամ) | Սեփականության իրավունքի գրանց­ման վկայականի տալու տարին, ամսա­թիվը և համարը | Հողա  մաս  /հա/ | Վիճակը | Այլ նշումներ |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |